Referat fra generalforsamling

torsdag, den 21 april 2022 kl. 19:00 i Hvidovre sejlklub

1. **Valg af dirigent.**

Søren Overgaard blev valgt

1. **Valg af referent.**

Ulrik Larsen blev valgt

Søren Overgaard konstaterede indledningsvist, at generalforsamlingen var lovligt indkaldt.

1. **Valg af stemmetællere.**

Per og Lasse blev valgt

1. **Formandens beretning**

Medlemsstatus

|  |  |  |
| --- | --- | --- |
| Kategori | 2020 | 2021 |
| Æresmedlem | 3 | 3 |
| Børn/Ungdom | 56 | 57 |
| Junior under 16 år | 25 | 19 |
| Ungdom 16 – 24 år | 5 | 4 |
| Aktiv med båd | 112 | 108 |
| Aktiv m/båd over 65 | 65 | 63 |
| Aktiv uden båd | 70 | 62 |
| Ægtefælle/samlever | 58 | 53 |
| Passive | 35 | 29 |
| Totalt | 429 | 398 |

Nedenstående medlemmer er afgået ved døden i 2021:

Medlemsnr. 256 Kell Rasmussen

Medlemsnr. 901 Mogens Gleedorf

Æret være deres minde.

Æresnåle 25 år

|  |  |  |
| --- | --- | --- |
| Medlemsnummer | Navn | Indmeldelsesdato |
| 184 | Kurt K. Jakobsen | november 1996 |
| 184 | Solveig Jakobsen | november 1996 |
| 210 | Stig S.Madsen | 9. august 1996 |

Puklehvalerne

Puklehvalernes ugentlige møder har ligesom sidste år været ramt af Corona-nedlukningerne, men de

har mødtes, når det har været muligt og udført forskellige aktiviteter for klub og havn.

Det er et stort aktiv for klubben, både indadtil og ikke mindst udadtil og det kan ikke understreges

nok, at det er et privilegie for klubben og en fornøjelse for deltagerne, at vi kan samle en gruppe af

let grånende af frivillige, som troligt møder op hver uge.

Havnen

Af væsentlige ændringer kan jeg nævne, at Brian er blevet ansat på deltid, således at Johnna og han

deler Johnnas samlede antal timer. Vi mener det har styrket vores tekniske viden på området og jeg

vil benytte lejligheden til at takke både Brian og Johnna for deres store indsats på havnen.

Omkring uddybningen af havnen kan man vel godt tillade sig at sige der er kommet sand i

maskineriet.

Jeg skal ikke repetere hvad der har været planlagt/fastlagt omkring det projekt, men blot konstatere

at da man var klar med udbudsmaterialet, i november/december ombestemte kommunalbestyrelsen

sig og besluttede at nu skulle der foretages en egentlig uddybning med deraf følgende bortskaffelse

af det opgravede materiale.

Det betød så, at der skulle skaffes nogle yderligere miljøgodkendelser inden man kunne gå i udbud.

Det skete så i februar/marts i år og tre entrepenører bød på opgaven. De to gav et tilbud som ikke

holdt sig indenfor den bevilgede ramme mens den tredje havde et alternativt løsningsforslag, som

dog igen kræver nogle yderligere godkendelser.

Det er sådan sagen står lige nu og kommunen er selv kommet ind på, at det måske kunne være en

god idé at vente til efteråret.

Den øvrige del af udviklingsprojektet, som omhandler en gennemgribende renovering af hele

havneområdet hen over de næste 5 år, er endnu ikke kendt. Det kan imidlertid nævnes at der i

kommunalt regi vil blive nedsat et havneudvalg, som skal detailbearbejde rammerne for

udviklingsprojektet. Det nævnte udvalg vil komme til at bestå af repræsentanter fra havnens

foreninger (3), kommunalpolitikere, embedsmænd, repræsentanter fra omkringliggende

grundejerforeninger og borgere i kommunen. Alt i alt bliver det et udvalg på ca. 20 mennesker og

man kan vel spørge sig selv om hvordan det skal komme til at fungere effektivt.

Klubhus

Der sker hele tiden noget omkring klubhuset.

I det forløbne år har vi fået renoveret 30 stole, det udvendige lys er blevet repareret og nyt opsat.

Der er kommet lys i vores logo-skilte og hvad man måske ikke lige bemærker, så er årstals stenen

blevet malet op og der er kommet spot på den som tænder om aftenen. Derudover har vi også fået

malet vores to sømærker op

Jeg nævnte de nye gulve i sidste års beretning, men nu er der også lagt nyt gulv på kontoret.

En stor tak til klubhusudvalget og alle øvrige som har deltaget i det arbejde.

Aktivitetsudvalg

Igen har der jo været en begrænset aktivitet her, men vi fik dog afholdt vores standerstrygning,

afriggertur og vores juletræsfest med tilhørende julegaver til børnene. I den forbindelse skal Jane

have en særlig tak for sin glimrende optræden som en slank udgave af Julemanden.

Som jeg nævnte sidste år, er det også aktivitetsudvalget der står for vores 100-års jubilæum og det

er et stort stykke arbejde der lægges i det. Der skal laves jubilæums skrift, bestilles telte, arrangeres

aktiviteter osv. Nogle har måske bemærket, at klubben har indkøbt et antal t-shirts og glas med

vores logo på. En stor tak til dem der har brugt, og bruger tid på det.

Sejlsport

Nu er vi så nået til det klubben egentlig drejer sig om nemlig at sejle og hvad der er sket her.

Kapsejlads.

I 2021 var onsdagssejladserne heldigvis igen efter corona stort set normaliseret.

Onsdagssejladserne kom i gang i starten af maj og vi nåede i alt 13 sejladser over sæsonen fordelt

frem til og med september, med fin opbakning hvor der har været ca. 20 forskellige både på vandet

med et gennemsnit på omkring 12-13 både pr. gang.

Dommertjansen går på skift mellem bådene og kommunikation omkring det ene og andet kører fint

via ”Raserlaugets” facebookside. Godt at se, at der også har været nye ansigter på banen.

Lau’s pølsebiks havde igen stor succes og har været et fint samlingspunkt efter sejladserne

Afslutningen på sæsonen var vanen tro med Guldtuden, som blev afviklet en lørdag midt i

september. 17 både deltog i flot sejlervejr. Keld nuppede sejren som første båd i mål.

Enkelte Hvidovre både har været udenbys.

Ulrik og Keld deltog ved årets DM i BB10M i Egå, hvor Ulrik efter en fin slutspurt endte med

sølvmedaljen kun et enkelt point fra DM-titlen.

Et par meget friske Hvidovresejlere deltog i Køge Sejllkubs ”One Star Challenge” i maj, hvor man

sejler alene på en ca. 100 sømil bane rundt om Møn. Her var Ivan med Ylvaen Rødhætte simpelthen

hurtigst af alle og først i mål. Det var en barsk og hård tur hvor flere måtte vende om undervejs.

Desværre ser det ud til at Køge Sejlklub i 2022 må kaste håndklædet i ringen og på grund af

manglende frivillige må opgive at arrangere sejladsen.

Ivan gentog bedriften i Køge Sejlklubs efterårssejlads, hvor han igen viste at den Ylva altså godt

kan komme hurtigt frem.

Ungdom

Der har også været fin aktivitet på ungdomsfronten. Der sejles i optimistjoller og de lidt mere øvede

i Zoom joller og Feva. Selv vores 29’er har været ude at sejle i 2022.

I år havde Nathalie og Gitte meldt sig under fanerne som trænere for et nybegynderhold om

mandagen. Dejligt med nye ansigter og hjælp så vi kan tilbyde endnu flere børn oplevelser på

vandet. De har lovet at fortsætte 2022. Tak til jer.

De mere øvede sejlede også om mandagen med Svend, Rune og Ulrik som trænere.

Hvidovre var også i 2021 repræsenteret med deltagere på årets Stegelejr, som vanen tro var en stor

succes. Det kan varmt anbefales at tage en uge ud af sommerferien og være med på Stege, i et stort

fællesskab med resten af Køge Bugts sejlklubber.

Hen over vintersæsonen er der også prøvet kræfter med E-sejlads.

Stor tak til juniortrænerne med Svend i spidsen.

Sejlerskole

Sejlerskolen kom i 2021 i gang med opstart medio april hvilket skyldtes Corona-forsamlingsforbud.

Den sene opstart betød samtidigt, at elevernes deltagelse i Tovværkskurset blev udskudt til 2022.

3 elever fra Sejlerskolen + yderligere 2 medlemmer fra Sejlklubben deltog i vinterens

navigationskursus med Niels som instruktør. 4 kursister gik op til eksamen i Skibsnavigation, og

alle bestod.

Der er også været gang i kapsejladshold i 2021. Jacob Dyring har som instruktør haft et hold med i

onsdagssejladserne og kapsejladsskolen deltog ligeledes i Guldtuden.

Henning Thestrup har som administrativ leder af sejlerskolen fået sat afdelingen i system og

struktur. Tak for det.

Også tak for indsatsen til instruktørerne, som hver uge er ude med elever. Der er stor efterspørgsel

efter at lære og sejle, og der kunne sagtens bruges flere instruktører, så hermed en opfordring til at

kontakte sejlerskolen hvis det måske kunne være noget for dig.

SUP

SUP afdelingen havde sidste år en fin søgning, og der var ture de fleste af ugens dage.

Som noget nyt blev der også startet et styrketræningshold, hvor der trænes på SUP-boards med

Anne Marie som instruktør.

Afdelingen råder pt. Over 11 boards.

Afdelingen fik også sidste år flere nye medlemmer og det ser ud til at afdelingen nu har fundet et

fint leje. Der er plads til flere, så hold øje med opslag om træning i det nye eller kom forbi og spørg,

Mini-12

2021 har været et år hvor vi desværre har sagt farvel til nogle af vores rutinerede sejlere, men samtidig sagde goddag til en del nye mini12 sejlere.

Alt i alt er vi blevet flere aktive sejlere i 2021, men savner vores rutinerede sejlere til at guide og vejlede på vandet.

Mini12 sejlerne har i 2021 vist et fantastisk engagement, hvilket har bevirket at der har været mindst en ugentlig sejlads med 4-7 sejlere på vandet næsten hver gang.

Mini12 afdelingen håber denne aktivitet fortsætter i 2022.

Det skal også bemærkes, at afdelingen er blevet begavet med endnu en Mini-12 af en tidligere deltager. En stor tak for det.

Alle medlemmer er sædvanen tro velkommen til at komme og prøve en tur.

Bådudvalget

I år har vi valgt at sige farvel til Annette da der efterhånden skulle ofres temmelig mange penge på

den. Den bliver imidlertid i havnen, under et andet navn, idet et af vores medlemmer har købt den.

I stedet har vi indkøbt en brugt Arvor 24 som ny havnebåd til erstatning for Annette.

Udover dette er der købt to Feva joller, hvoraf den ene er delvist sponseret af Arbejdernes

Landsbank. Her skal der også lyde et hip til de medlemmer/hjælpere/elever der benytter klubbens både.

Almindelig vedligeholdelse såsom udskiftning af tovværk, rengøring, check af motorolie osv. er

brugerens opgave. Det er skuffende at se hvordan så dyrt udstyr bliver behandlet. Når og hvis der er

tale om større ting er det selvfølgelig bådudvalget (Jan) man henvender sig til.

Afslutning

Hvidovre Lystbådehavn og dermed de hjemmehørende klubber går en spændende tid i møde med

de planlagte forandringer der skal ske henover de kommende 4 – 5 år. Jeg tror, at i modsætning til

den tidligere helhedsplan fra 2009, er der kommet et væsentligt større fokus på området, hvilket gør

at de visioner der er, vil blive ført ud i livet, under en eller anden form.

Til slut vil jeg også benytte lejligheden til at takke den øvrige bestyrelse for samarbejdet og den

indsats de har ydet i den forløbne periode.

*Beretningen blev godkendt*

1. **Regnskab, herunder orientering om budget**

Rune fremlagde de vigtigste forhold i klubbens regnskabet som var sendt ud inden generalforsamlingen.

Bamses Legat:

Der har været et negativt afkast på ca. 72.000 kr. grundet dårlige renter i de obligationer som pengene er placeret i.

Havnen:

Der har i året været et overskud på 153.508 kr.

Sejlklubben

Der har i året været et overskud på 153.461 kr.

Spg.

Hvad er kontingenter til fremmede klubber?

Den største post er her medlemskab af DS. Det koster 100 kr. pr. medlem.

Regnskabet blev godkendt

**6. Valg til bestyrelse.**

Efter tur afgår følgende:

Formand:  Kurt Jakobsen. modtager genvalg

Formanden blev genvalgt

Bestyrelsesmedlemmerne:   Ulrik Larsen, modtager genvalg

Hans Henrik Andersen, modtager genvalg

Jan Larsen, modtager genvalg

Kurt Sejsbo, modtager genvalg

Alle blev genvalgt

Bestyrelses suppleanter:       Ronnie Andersen

Der blev efterspurgt en ekstra suppleant (Johnny Fladstrand meldte sig)

Begge valgt

Revisorer:                              Lasse Petersen
                                                        Per Nielsen

Begge genvalgt.

Kurt supplerede med at der pt. forhandles om en forlængelse af driftsaftalen med kommunen omkring havnen. Et af de krav der stilles er, at havnens regnskab skal revideres af en autoriseret revisor.

Revisorsuppleant:                 Vagn Olesen

Vagn blev genvalgt.

**7. Indkomne forslag:**

Bilag A: Forslag fra bestyrelsen vedrørende ændring af vedtægter og ændring af kontingent for kategorierne Aktiv med båd og Aktiv uden båd.

Søren konstaterede indledningsvist at 2/3 af de fremmødte skal stemme for, for at det er vedtaget

Kurt fortalte, at det er en opfølgning på en aftale for et par år siden om at modernisere vedtægterne.

Der blev taget et forslag ad gangen

Forslag 1,2,3,4,5,6,7,8,10,12,13,15,16,17,18,19,20,21 blev vedtaget

Forslag 9,11 blev ikke vedtaget (skrivefejl)

Forslag 14 ryger ud

**8. Eventuelt**

Forsamlingens holdning til bestyrelsens forslag om at anskaffe en J70-sportsbåd

Kurt argumenterede for at der bør arbejdes for at anskaffe en (el. flere) J 70. Det kan give klubben et løft og bidrage til at fastholde klubbens medlemmer (bla. de unge), og ligeledes kan det fremtidssikre klubben.

En del andre klubber har med succes anskaffet sig J 70 og fået en stor medlemsfremgang via disse.

Der var enkelte bekymringer om de store udgifter til en ny båd. En ny koster ca. 400.000 kr. Der er muligheder for sponsorer, som der bør søges midler til.

Der er mange elementer for og imod, men der var overvejende enighed om at bestyrelsen arbejder videre med et koncept frem mod at skaffe en (el. flere J70). Der overvejes indkaldt til et medlemsmøde når planerne er mere fremskredne.

Varmt vand på pladsen

Ved sidste generalforsamling blev spurgt om der kan blive adgang til varmt vand på pladsen?

Det er klubbens medlemmer, der efterspørger varmt vand.

Der kan evt. etableres en varmtvandsbeholder i værkstedsrummet.

Tømning af holdingtank.

Det er drøftet med kommunen. Dette og andre lignende forhold henføres pt. til, at det medtages i de kommende udviklingsprojekter på havnen.

Ynglinge bør afhændes. De bliver ikke brugt

Overvågning på havnen?

Der er ikke nogen der har undersøgt det de seneste år. Tidligere har det været svært med godkendelser fra politi, kommunen m.m.

Bestyrelsen undersøger det igen.

Kurt Jacobsen Søren Overgaard Ulrik Larsen

Formand Hvidovre Sejlklub Dirigent Referent